Færøyenes nasjonalblomst, engsoleie, på Tinganes i Tórshavn.  Foto: Arne List 
Skjørbuksurt (*Cochlearia officinalis*) på Færøyene
**Færøyene** har en forholdsvis rik flora, det er registrert over 400 arter karplanter, over 400 arter moser og ca. 250 lavarter. Vegetasjonen domineres av gresshei som i høyden går over i fjellvegetasjon. Lynghei med røsslyng og blåbær er vanlig, det er også noe krattvegetasjon med vier og einer. Store arealer er myrlendte. Den færøyske naturen er karakteristisk i sin mangel på trær, og minner om Connemara og Dinglehalvøya i Irland og de skotske øyene. På flere av øyene er det plantet bartrær, hvorav de aller fleste artene er av ikke-europeisk opprinnelse. Det meste av lavlandet er gresskledt, og røsslyng dominerer mye av det ulendte kystlandskapet.

Naturlige arter
---------------

Det er ingen naturlige skoger på Færøyene, og bare noen få trevekster er å finne. Funn av stammer fra dunbjørk og grener i jorden, datert til ca. 2 300 år f. Kr. og funn av pollen fra hassel, indikerer at det i det minste var noen områder med bjørk og hassel på Færøyene før mennesker bosatte seg på øyene.

Fire arter av vierslekten forekommer fortsatt på Færøyene: Musøre (*Salix herbacea*) er veldig vanlig i fjellene, men de tre andre artene, grønnvier (*Salix phylicifolia*), *Salix lanata* og *Salix arctica*, finnes are noen få steder grunnet kraftig nedbeiting av dyr. Bare én eviggrønn art vokser naturlig på øyene, nemlig einer (*Juniperus communis*), og vokser rundt omkring på øyene, men er av en eller annen grunn veldig vanlig på Svínoy.

Færøyenes nasjonalblomst er engsoleie, som heter *sólja* (IPA: [ˈsœlja]) på færøysk.

Introduserte arter
------------------

Det ekstreme atlanterhavsklimaet, med vinder som blander store mengder havsalt i luften, lager veldig dårlige vekstforhold for trær. Noen få arter fra Sør-Amerika har blitt introdusert siden 1970-årene. En av dem, kjent for sin skjønnhet og hardførhet, er apeskrekktreet (*Araucaria araucana*) fra Argentina og Chile. Trearter fra Ildlandet, som *Drimys winteri*, *Maytenus magellanica*, *Embothrium coccineum*, *Nothofagus antarctica*, *Nothofagus pumilio* og *Nothofagus betuloides*, har også stått seg i dette kalde havklimaet. I 1979 ble 6 000 små sydbøker flyttet fra Ildlandet til Færøyene, hvilket gjorde den til da største sydbøkpopulasjonen i Europa. Arter fra Alaskas kyst har også tilpasset seg det færøyske klimaet, spesielt vrifuru (*Pinus contorta*), sitkagran (*Picea sitchensis*), *Salix alaxensis*, kjempepoppel (*Populus trichocarpa*) og grønnor (*Alnus viridis*). Det høyeste vrifurutreet (*Pinus contorta*) i Europa (i bredde, ikke høyde) finnes i plantasjen ved Selatrað på Færøyene.

Generelt kan arter fra havklimaer i Alaska, New Zealand, Ildlandet og Tasmania introduseres på Færøyene, mens arter fra mer kontinentale klimaer i Skandinavia og Europa ikke klarer å tilpasse seg vinden og mangelen på sommervarme.

Litteratur
----------

* Degelius, Gunnar (1966). «Notes on the Lichen Flora of the Faroe Islands». *Acta horti Gothoburgensis* **(engelsk)**. Göteborgs botaniska trädgård. 28 (1). OCLC 466927406.
* Højgaard, Andrias, Jóhansen, Jóhannes og Ødum, Søren (red.) (1989). *A century of tree planting in the Faroe Islands*. Annales Societatis Scientiarum Færoensis. Supplementum **(engelsk)**. 14. Tórshavn: Føroya Fróðskaparfelag. OCLC 22240093. CS1-vedlikehold: Flere navn: forfatterliste (link)
* Irvine, David E.G. Tittley, Ian, Farnham, W.F. Gray, Peter W.G. og Price, James H. (1982). «Seaweeds of the Faroes». Bulletin of the British Museum (Natural History). Botany. 10 (3). London: British Museum: 109–225. OCLC 9139240. CS1-vedlikehold: Flere navn: forfatterliste (link)
* Lewinsky, Jette og Jóhansen, Jóhannes (1987). *The Vegetation and Bryophyte Flora of the Faroe Islands (Denmark)* (Publikasjon fra Den 14. internasjonale botanikerkongress i Berlin fra 16. til 23. juli 1987) **(engelsk)**. OCLC 165492386. CS1-vedlikehold: Flere navn: forfatterliste (link)
* Warming, Eugenius m.fl. (1901–1908). *Botany of the Færöes based upon Danish investigations* **(engelsk)**. bd. I–III. København og London. OCLC 66308600.

| * v
* d
* r
Artikler relaterte til Færøyene |
| --- |
| Historie og politikk | Amtmenn **·** Bankkrisen i 1990-årene **·** Den andre verdenskrig **·** Den første verdenskrig **·** Forbudstiden **·** Færøernes Kommando **·** Færøyingesaga **·** Fårebrevet **·** Hundebrevet **·** Julemøtet i 1888 **·** Klaksvíkstriden **·** Lagtinget **·** Lagtingsformenn **·** Monarker **·** Politiske partier **·** Regjeringen  **·** Riksombudsmenn **·** Statsministre **·** Tidslinje **·** Utenriks- og sikkerhetspolitikk **·** Valg |  |
| Geografi og natur | Bosetninger **·** Elver **·** Fjell **·** Fjorder **·** Flora **·** Fauna **·** Fugler **·** Geologi **·** Innsjøer **·** Kommuner **·** Pattedyr **·** Øyer |
| Økonomi og samferdsel | Energi **·** Fiskeri **·** Fuglefangst **·** Grindhvalfangst **·** Gruvedrift **·** Havbruk **·** Landbruk **·** Telefoni **·** Valuta **·** Vannkraftverk **·** Veitunneler |
| Kultur | Film **·** Flagg **·** Flaggdager **·** Fotball **·** Frimerker **·** Færøyinger **·** Færøysk språk **·** Juleskikker **·** Kirkehistorie **·** Kirker **·** Kunst **·** Litteratur **·** Mat **·** Musikk **·** Nasjonalsang **·** Ólavsøka **·** Riksvåpen |

Portal: Færøyene

|  |  |
| --- | --- |
| Oppslagsverk/autoritetsdata | Store norske leksikon
 |